เหตุระเบิดพุทธคยา พ.ศ. 2556

ณ วันที่ 7 กรกฎาคม พ.ศ. 2556 เกิดเหตุระเบิด 10 ลูกระเบิดทั้งในและรอบบริเวณมหาโพธิวิหาร แหล่งมรดกโลกของยูเนสโกที่พุทธคยา ประเทศอินเดีย โดยมีผู้ได้รับบาดเจ็บจากแรงระเบิด 5 คน ซึ่งรวมพระสงฆ์ 2 รูป ส่วนอุปกรณ์อีกสามชิ้นถูกหน่วยเก็บกู้ระเบิดปลดชนวนในคยาหลายพื้นที่

ตัววิหารกับต้นพระศรีมหาโพธิ์ (ที่พระโคตมพุทธเจ้าตรัสรู้) ไม่ได้รับความเสียหาย อย่างไรก็ตาม ทางกรมสำรวจโบราณคดีอินเดียยืนยันความเสียหายต่อโครงสร้างใหม่ในเขตวิหาร บุคคลระหว่างประเทศ อย่างทะไลลามะ มหินทา ราชปักษา ประธานาธิบดีศรีลังกา และอองซานซูจี ผู้นำฝ่ายค้านพม่า ประณามการโจมตีนี้ จากนั้นในวันที่ 4 พฤศจิกายนของปีเดียวกัน สำนักงานสอบสวนแห่งชาติประกาศว่ามุญาฮิดีนอินเดีย กลุ่มก่อการร้ายอิสลาม มีส่วนเกี่ยวข้องกับเหตุระเบิดครั้งนี้

ศาลพิเศษของสำนักงานสอบสวนแห่งชาติประกาศตัดสินให้ผู้ก่อการร้ายมุญาฮิดีนสัญชาติอินเดียที่ถูกกล่าวหาทั้ง 5 คน โดย Imtiyaz Ansari, Mujib Ullah, Omair Siddiqui และ Azharuddin Qureishi มีความผิดฐานก่อเหตุโจมตีและตัดสินให้จำคุกตลอดชีวิตตามพระราชบัญญัติ (การป้องกัน) กิจกรรมที่ผิดกฎหมาย และ พ.ร.บ.วัตถุระเบิด ส่วนผู้เยาว์คนหนึ่งถูกศาลเยาวชนตัดสินให้จำคุก 3 ปีในสถานแรกรับฝากขังเด็กและเยาวชนเมื่อ พ.ศ. 2560

ผู้ก่อการร้ายกล่าวถึงแรงจูงใจว่า การวางระเบิดทั้งใน พ.ศ. 2556 และ 2561 มีเป้าหมายเป็นพุทธสถาน เพื่อล้างแค้นต่อการฆ่าล้างเผ่าพันธ์ุชาวโรฮีนจาในประเทศพม่า ประเทศเพื่อนบ้านที่ประชากรส่วนใหญ่นับถือศาสนาพุทธ

อ้างอิง

แหล่งข้อมูลอื่น
 Incident summary at the Global Terrorism Database
 Photographs of the Bombing of Bodh Gaya Part 1 and Part 2 
 Scholars ask Govt. to protect Buddhist sites
 IM bomb-maker said to be behind Bodh Gaya blasts
 Assessing the Bodh Gaya Terror Attack by Institute for Defence Studies and Analyses

การโจมตีต่อสิ่งก่อสร้างและโครงสร้างทางศาสนาในประเทศอินเดีย
พุทธคยา
อาชญากรรมในรัฐพิหาร
เหตุระเบิดแสวงเครื่องในประเทศอินเดีย
การดจมตีของมุญาฮิดีนอินเดีย
การเบียดเบียนชาวพุทธ
การเบียดเบียนชาวพุทธโดยมุสลิม
การวางระเบิดสิ่งก่อสร้างในประเทศอินเดีย